Tulpina britanică de SARS-CoV-2 se extinde în România: 136 de infectări în total.
Cele mai multe infectări, cu tulpina britanică de coronavirus, sunt în București. Cazurile confirmate provin dintr-un total de 499 de secvențieri care au fost raportate, până în prezent, Centrului Național de Supraveghere și Control al Bolilor Transmisibile.
În România au fost raportate 136 de infectări cu noua tulpină a SARS-CoV-2 provenită din Marea Britanie. Cele mai multe sunt din București (80), Timiș (11) și Cluj (9).Ministerul Sănătății anunță vineri că a fost informat de către Institutul Național de Sănătate Publică (INSP) – Centrul Național de Supraveghere și Control al Bolilor Transmisibile (CNSCBT) că în România, au fost confirmate, până în prezent, 136 de cazuri de infectare cu SARS-CoV-2, noua varianta UK – linia genetică B.1.1.7.Cazurile confirmate provin din București (80 de cazuri), județul Timiș (11 cazuri), județul Cluj (9 cazuri), județul Ilfov (5 cazuri), județul Suceava (5 cazuri), județul Botoșani (4 cazuri), județul Vâlcea (4 cazuri), județul Galați (2 cazuri), județul Caraș-Severin (2 cazuri), județul Argeș (2 cazuri), județul Gorj (2 cazuri) și din județele Giurgiu, Constanța, Mureș, Covasna, Hunedoara, Vrancea, Vaslui, Prahova, Brăila și Bihor (câte 1 caz).Cazurile confirmate provin dintr-un total de 499 de secvențieri care au fost raportate, până în prezent, Centrului Național de Supraveghere și Control al Bolilor Transmisibile.